Diari Oficial de la Generalitat Valenciana


Sumari del DOGV 2410, del 20-12-1994 (1994/833326)

LLEI 9/1994, de 7 de desembre, de la Generalitat Valenciana, per la qual es modifica el període transitori previst en la Llei 3/1991, de 19 de febrer, de Creació de la Universitat Jaume I de Castelló.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1994/12/07/9/dof/vci/html**

### Dades del document

Número de DOGV
:   2410

Data del DOGV
:   20-12-1994

Secció del DOGV
:   DISPOSICIONS GENERALS

Número del document
:   1994/833326


Data del document
:   07-12-1994

Organisme emissor
:   Conselleria de Presidència

Tipus de document
:   Llei

Anàlisi jurídica

LLEI 9/1994, de 7 de desembre de 1994, de la Generalitat Valenciana, per la qual es modifica el període transitori previst en la Llei 3/1991, de 19 de febrer, de Creació de la Universitat Jaume I de Castelló.   
Sia notori i manifest a tots els ciutadans que les Corts Valencianes han aprovat, i jo, d'acord amb el que estableixen la Constitució i l'Estatut d'Autonomia, en nom del Rei, promulgue la llei següent:  
PREàMBUL  
La Llei de la Generalitat Valenciana 3/1991, de 19 de febrer, de creació de la Universitat Jaume I de Castelló, estableix, en la disposició transitòria cinquena, un termini de cinc anys, des del començament de l'activitat acadèmica, després del qual s'ha de fer l'elecció del claustre universitari constituent que ha d'elegir el rector i, a continuació, elaborarà els Estatuts de la Universitat en el termini màxim d'un any a partir de la seua constitució.  
En els tres cursos acadèmics transcorreguts des de la creació, la Universitat Jaume I de Castelló ha viscut un intens procés de consolidació en tots els àmbits de l'activitat, en cadascun dels elements de l'organització i en tots els aspectes del funcionament. La Universitat Jaume I de Castelló està ja en condicions de fer front, en un futur immediat, al pas a l'autonomia universitària plena en els termes que preveu la Llei Orgànica de Reforma Universitària, per la qual cosa és recomanable l'escurçament del període transitori inicialment previst.  
Article únic  
A partir de l'entrada en vigor d'aquesta llei, la Universitat Jaume I de Castelló procedirà a l'elecció del claustre universitari constituent. Aquest elegirà el rector i, a continuació, elaborarà els Estatuts de la Universitat en el termini màxim d'un any a partir de la seua constitució.  
Si en aquest termini els Estatuts no són sotmesos a l'aprovació del Govern valencià, aquest ha d'establir uns estatuts provisionals.  
DISPOSICIó DEROGATòRIA  
Queda derogada la disposició transitòria cinquena de la Llei de la Generalitat Valenciana 3/1991, de 19 de febrer, de creació de la Universitat Jaume I de Castelló.  
DISPOSICIONS FINALS  
Primera  
 Autoritzar el Govern valencià i el consellers d'Educació i Ciència i d'Economia i Hisenda, en l'àmbit de llurs atribucions, perquè dicten les mesures necessàries per a desplegar i aplicar aquesta llei.  
Segona  
 Aquesta llei entrarà en vigor el dia següent de la publicació en el Diari Oficial de la Generalitat Valenciana.  
Per tant, ordene als ciutadans, tribunals, autoritats i poders públics als quals pertoque, que observen i facen complir aquesta llei.  
València, 7 de desembre de 1994  
El president de la Generalitat Valenciana,  
JOAN LERMA I BLASCO


Còpia Permalink ELI